|  |
| --- |
| ԱՄՓՈՓԱԹԵՐԹ«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ԿՈՂՄԻՑ ԻՐԱԿԱՆԱՑՎՈՂ ՌԻՍԿԻ ՎՐԱ ՀԻՄՆՎԱԾ ՍՏՈՒԳՈՒՄՆԵՐԻ ՄԵԹՈԴԱԲԱՆՈՒԹՅՈՒՆԸ ԵՎ ՌԻՍԿԱՅՆՈՒԹՅՈՒՆՆ ՈՐՈՇՈՂ ՉԱՓԱՆԻՇՆԵՐԻ ԸՆԴՀԱՆՈՒՐ ՆԿԱՐԱԳԻՐԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՆՈՅԵՄԲԵՐԻ 8-Ի N 1511-Ն ՈՒ 2012 ԹՎԱԿԱՆԻ ՆՈՅԵՄԲԵՐԻ 22-Ի N 1562-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ |
| **N** | **Առաջարկության հեղինակը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1 | 2 | 3 | 4 | 5 |
| 1 | ՀՀ արդարադատության նախարարության  | 1. Նախագծի 1-ին կետում «ռիսկի վրա» բառերից առաջ անհրաժեշտ է լրացնել «իրականացվող» բառը՝ ելնելով նախագծի վերնագրից: Նույն դիտողությունը վերաբերում է նաև նախագծի հավելվածի վերնագրին: | Ընդունվել է | Կատարվել է համապատասխան փոփոխություն |
| 2. Նախագծի 4-րդ կետում հրապարակման օրվան բառերն անհրաժեշտ է փոխարինել հրապարակմանը բառով նկատի ունենալով՝ Նորմատիվ իրավական ակտերի մասին Հայաստանի Հանրապետության օրենքի 23-րդ հոդվածի 1-ին մասի պահանջները: | Ընդունվել է | Կատարվել է համապատասխան փոփոխություն |
| 3. Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է ի գիտություն |  |
| 2 | ՀՀ տնտեսական զարգացման և ներդրումների նախարարություն | Դիտողություններ և առաջարկություններ չկան | Ընդունվել է ի գիտություն |  |
| 3 | ՀՀ ֆինանսների նախարարություն | Դիտողություններ և առաջարկություններ չկան | Ընդունվել է ի գիտություն |  |
| 4 | ՀՀ Էներգետիկ ենթակառուցվածքների և բնական պաշարների նախարարություն | Առաջարկվում է՝ նախագծի աղյուսակ 1-ի 5-րդ կետի 4-րդ տողում «տեղեկատվության» բառից հետո լրացնել «ապահովում» բառը, իսկ 5-րդ կետից «փորձնական հանույթի» բառերը հանել: | Ընդունվել է | Կատարվել է համապատասխան լրացում |
| 5 | ՀՀ բնապահպանության նախարարություն | Առաջարկվում է՝1. հաշվի առնելով նախագծի վերնագիրը և 2-րդ կետի բովանդակությունը՝ անհրաժեշտ է նախագծի նախաբանը «2-րդ մասը» բառերից հետո լրացնել « և «Նորմատիվ իրավական ակտերի մասին» օրենքի 37-րդ հոդվածը» բառերով, | Ընդունվել է | Կատարվել է համապատասխան փոփոխություն |
| 2. համաձայն «Նորմատիվ իրավական ակտերի մասին» օրենքի 23-րդ հոդվածի պահանջների՝ նախագծի 4-րդ կետի բովանդակությունն անհրաժեշտ է շարադրել հետևյալ խմբագրությամբ. «4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։», | Ընդունվել է | Կատարվել է համապատասխան փոփոխություն |
| 3. նախագծի հավելվածի՝ 3-րդ կետում անհրաժեշտ է նշել նաև բնական պաշարների խնայողությանը վնաս հասցնելու հավանականությունը՝ հիմք ընդունելով «Հայաստանի Հանրապետությունում ստուգումների կազմակերպման և անցկացման մասին» օրենքի 2.1-ին հոդվածի 1-ին մասի բովանդակությունը։ | Ընդունվել է | Կատարվել է համապատասխան փոփոխություն |
| 4. նախագծի հավելվածի աղյուսակ N1-ում՝1) 1-ին կետում ա. «ԱԶԴԵՑՈՒԹՅՈՒՆ» սյունակի «ջրային ռեսուրսների հաշվառում» բառերն անհրաժեշտ է փոխարինել «ջրային ռեսուրսների օգտագործված ծավալի հաշվառում» բառերով,բ. լրացնել հետևյալ բովանդակությամբ նոր ազդեցության տեսակներ՝ միաժամանակ համապատասխան լրացումներ կատարելով հավելվածի աղյուսակ N 4-ի 1-ին կետում, «ապօրինի ջրօգտագործում» և «չհաշվառված ջրակորուստ»,2) 3-րդ կետի «ԱԶԴԵՑՈՒԹՅՈՒՆ» սյունակի «հողերի պահպանություն արտադրական, վնասակար քիմիական նյութերից և կենցաղային թափոնների աղտոտումից» բառերն անհրաժեշտ է փոխարինել «հողերի պահպանություն վնասակար քիմիական նյութերով, արտադրական և կենցաղային թափոններով աղտոտումից»,3) 4-րդ կետի «ԱԶԴԵՑՈՒԹՅՈՒՆ» սյունակում՝ա. «թափոնների հաշվառման, գոյացման և օգտահանման կարգի ապահովում» բառերը փոխարինել «թափոնների հաշվառման, գոյացման, հեռացման (ոչնչացման, վնասազերծման, տեղադրման) և օգտահանման կարգի ապահովում» բառերով,բ. «թափոնների գործածության կարգի ապահովում» բառերը հանել,գ. «վտանգավոր թափոնների և տեղադրման լիցենզավորման կարգի պահպանում» բառերը փոխարինել «վտանգավոր թափոնների գործածության գործունեության լիցենզիայի պահանջների կատարում» բառերով, դ. «վտանգավոր արգելված թափոնների շրջանառություն» բառերը փոխարինել «վտանգավոր թափոնների ապօրինի շրջանառություն» բառերով,ե. լրացնել հետևյալ բովանդակությամբ ազդեցության նոր տեսակ՝«ընդերքօգտագործման թափոնների կառավարում և վերամշակում»։Հաշվի առնելով վերոնշյալ առաջարկությունները՝ համապատասխան փոփոխություններ կատարել նաև նախագծի հավելվածի աղյուսակ N 4-ի 4-րդ կետի «Ազդեցություն» սյունակում,4) 6-րդ և 7-րդ կետերում համապատասխանաբար «բուսական աշխարհի օբյեկտների հաշվառում» և «կենդանական աշխարհի օբյեկտների հաշվառում»տողերի բովանդակությունները հստակեցման կարիք ունեն, քանի որ համաձայն «Կենդանական աշխարհի մասին» և «Բուսական աշխարհի մասին» օրենքների՝ կենդանական և բուսական աշխարհի օբյեկտներն օգտագործողների պարտավորություններում ամրագրված է, որ վերջիններս աջակցում են պետական մարմինների գործունեությանը՝ համապատասխանաբար կենդանական և բուսական աշխարհի օբյեկտերի պետական հաշվառման համար | ա. Չի ընդունվելբ. Չի ընդունվել 2) Ընդունվել է 3)ա. Ընդունվել է բ. Ընդունվել էգ. Ընդունվել է դ. Ընդունվել էե. Ընդունվել է4) Ընդունվել է | «ԱԶԴԵՑՈՒԹՅՈՒՆ» սյունյակի «ջրային ռեսուրսների հաշվառում» բառերը «ջրային ռեսուրսների օգտագործված ծավալի հաշվառում» բառերով փոխարինելն ընդունելի չէ, քանի որ ջրային ռեսուրսների հաշվառումն իր մեջ ընդգրկում է նախնական և ամբողջական ծավալների հաշվառում, իսկ «օգտագործված ծավալ» եզրույթը լրացնելով կստացվի, որ անհրաժեշտ է հաշվառել նաև չօգտագործված ծավալները, ինչը իրատեսական չէ.«ապօրինի ջրօգտագործում» և «չհաշվառված ջրակորուստներ» ազդեցության տեսակներով լրացնելն ընդունելի չէ, քանի որ դրանք ներառված չեն «Ջրային ռեսուրսների օգտագործում և պահպանություն» չափորոշիչների մեջ, և այդ սյունյակում ներկայացվում է օրինական ջրառի քանակություններըԿատարվել է համապատասխան լրացումԿատարվել է համապատասխան լրացումԿատարվել է համապատասխան լրացումԿատարվել է համապատասխան լրացումԿատարվել է համապատասխան լրացումԿատարվել է համապատասխան լրացումԿատարվել է համապատասխան լրացում |
| 5. նախագծի հավելվածի աղյուսակ N3-ի 1) 02.30 և 02.30.0 տողերում «Վայրի բույսերի և անտառամթերքի հավաքում» բառերը փոխարինել «Վայրի բույսերի և ոչ բնափայտային անտառանյութի մթերում» բառերով,2) 38.2-րդ տողի «Տնտեսական գործունեության ոլորտ՝ ըստ ՏԳՏԴ-ի» սյունակում նախատեսել հետևյալ բովանդակությամբ նոր ենթադաս՝«Ընդերքօգտագործման թափոնների վերամշակում», | Ընդունվել է | Կատարվել է համապատասխան լրացում |
| 6. նախագծի հավելվածի աղյուսակ N4-ի 1) 3-րդ կետումա.դիտարկվող բոլոր հողատեսակների ներկայացման միասնականությունն ապահովելու նպատակով անհրաժեշտ է նշել կամ դրանց նպատակային կամ գործառնական նշանակությունները, միաժամանակ բարձրացնելով ընդերքօգտագործման հողերին վերաբերող միավորը, քանի որ ընդերքօգտագործման նպատակով տրամադրված տարածքներում հողի բերրի շերտի հանումն ու պահպանությունը ունի մեծ բնապահպանական նշանակություն,բ. լրացնել հետևյալ բովանդակությամբ նոր ազդեցություն.«հողերի աղտոտում»,2) 4-րդ կետումա. «շրջակա միջավայրում սահմանված/արգելված կարգով թափոնների տեղադրում» տողում «պոչամբար» բառը փոխարինել «ընդերքօգտագործման թափոնների օբյեկտ» բառերով,բ. լրացնել հետևյալ բովանդակությամբ նոր ազդեցության տեսակ.«ընդերքօգտագործման թափոնների կառավարման և վերամշակման կարգի ապահովում»,գ. անհրաժեշտ է լրամշակել «Միավորները» սյունակների բովանդակությունները, քանի որ համաձայն 2018 թվականի փետրվարի 8-ի «Լիցենզավորման մասին» Հայաստանի Հանրապետության օրենքում փոփոխություն կատարելու մասին» ՀՕ-104-Ն օրենքի մայր օրենքի 43-րդ հոդվածի 2-րդ մասի աղյուսակի «14. ՇՐՋԱԿԱ ՄԻՋԱՎԱՅՐԻ ՊԱՀՊԱՆՈՒԹՅԱՆ ԲՆԱԳԱՎԱՌ» բաժնի 1-ին կետում կատարվել է փոփոխություն՝ «Վտանգավոր թափոնների վերամշակում, վնասազերծում, պահպանում, փոխադրում և տեղադրում» լիցենզավորման ենթակա գործունեության տեսակը փոխարինվել է «Վտանգավոր թափոնների գործածություն» գործունեության տեսակով։ | Ընդունվել է ա. Ընդունվել էբ. Ընդունվել էգ. Ընդունվել է  | Կատարվել է համապատասխան փոփոխությունԿատարվել է համապատասխան փոփոխությունԿատարվել է համապատասխան փոփոխությունԿատարվել է համապատասխան փոփոխություն |
| 6 | Իրավական ակտերի նախագծերի հրապարակման միասնական կայք [www.e-draft.am](http://www.e-draft.am) | Առաջարկություններ և դիտողություններ չեն ստացվել: |  |  |